বিজিবি সূত্রে জানা গেছে, সম্মেলনে বিএসএফের হাতে বাংলাদেশি নাগরিক হত্যা বন্ধ, বিএসএফ ও ভারতীয় নাগরিকদের অনুপ্রবেশ ও সীমান্ত লঙ্ঘন, বাংলাদেশি নাগরিকদের গ্রেপ্তার বা মারধর করা, ভারত থেকে বাংলাদেশে অবৈধভাবে আগ্নেয়াস্ত্র-গোলাবারুদ, মাদক ও গবাদিপশু চোরাচালানের বিষয়ে বিশেষভাবে গুরুত্ব আরোপ করা হবে। সমন্বয় সভা দুটি ধাপে সম্পন্ন করা হবে। প্রথম ধাপে গতকাল রংপুরে মূল সমন্বয় সভা অনুষ্ঠিত হয়। দ্বিতীয় ধাপে আগামী বুধবার পঞ্চগড়ে জয়েন্ট রেকর্ড অব ডিসকাশন্স (জেআরডি) স্বাক্ষর ও প্রেস ব্রিফিংয়ের মধ্য দিয়ে সম্মেলন শেষ হবে।